Imtella' Jannar 25, 2021 Il-Prim Ministru Robert Abela qal li jinsab kunfidenti li Malta ma tiġix milquta mit-tnaqqas fil-konsenji tat-tilqima kontra l-COVID-19. Dr Abela kkonferma li bħalissa għaddejjin taħditiet ukoll mal-Unjoni Ewropea dwar dan. Huwa qal dan waqt li kien qed iwieġeb għad-domandi tal-ġurnalisti wara laqgħa tal-Kabinett li saret fiċ-ċentru ċiviku tal-Fgura. Il-Prim Ministru għamel referenza wkoll għall-istatistika ta' Politico, li sabet li Malta tinsab fuq quddiem nett fost il-pajjiżi Ewropej f'dak li għandu x'jaqsam mal-proċess tat-tilqim kontra l-Covid-19. Quddiem iċ-ċentru ċiviku tal-Fgura, il-Prim Ministru kien mistoqsi dwar il-karba komuni mill-Kunsilli Lokali dwar spazji miftuħa u aktar parkeġġ. Huwa wieġeb ukoll dwar it-talba tal-familjari ta' Miriam Pace li tinfetaħ inkjesta pubblika dwar il-mewt ta' Miriam Pace. Ara t-tweġibiet tal-Prim Ministru għall-mistoqsijiet tal-ġurnalisti hawn: